ZAPISNIK 
35. sjednice Vijeća Mjesnog odbora Trnovčica
održane 29. travnja 2024.
u prostorijama mjesne samouprave, Trnovčica 2a,
s početkom u 18,00 sati


NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić.

	Predsjednik Vijeća konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora Trnovčica.

	Bez rasprave, jednoglasno (7 „za“)  Vijeće prihvaća tekst Zapisnika 34. sjednice, održane 25. ožujka 2024., bez izmjena.

Predsjednik daje na glasovanje dnevni red koji je upućen uz poziv za 35. sjednicu Vijeća Mjesnog odbora Trnovčica, dopunjen s jednom točkom dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1.	Prijedlog zaključka o izmjeni Zaključka o prijedlogu radova na održavanju nerazvrstanih cesta Mjesnog odbora Trnovčica u 2024. – donošenje zaključka;
[bookmark: _Hlk163121087]2.	Prijedlog za postavljanje uzdignute plohe u zoni križanja Ulice Ivana Zovka s Prominskom ulicom – donošenje zaključka;
3.	Pitanja, prijedlozi i odgovori.


Ad 1.	Prijedlog zaključka o izmjeni Zaključka o prijedlogu radova na održavanju nerazvrstanih cesta Mjesnog odbora Trnovčica u 2024.

Predsjednik uvodno navodi kako je predsjednik Vijeća Gradske četvrti Gornja Dubrava, g. Luka Holjevac, poslao upit solidarnosti vezan uz drugi mjesni odbor, u konkretnom slučaju za nama susjedni Mjesni odbor Dubec, a odnosi se na tzv. asfalterske radove. Naime, prema tvrdnjama predsjednika Vijeća Gradske četvrti Gornja Dubrava, otvorila se mogućnost da se asfaltira tzv. Bezimena ulica u Dupcu (koja spaja više ulica na području Dupca, točnije ulice Prominska, Visočička, Dunavska, Krndijska, Zemunska i Dubečka), te se u tom cilju od strane Gradske četvrti Gornja Dubrava, pozivaju susjedni mjesni odbori da „doniraju“ svoj asfalterski financijski dio, u konkretnom slučaju Vijeće Mjesnog odbora Trnovčica i to u dijelu koji  se odnosi na eventualno asfaltiranje ulica na području Mjesnog odobra Trnovčica u 2024. godini, jer se radi o velikoj ulici za čiju obnovu asfaltnog sloja nije moguće osigurati sva potrebna financijska sredstva iz „fonda“ sredstava Vijeća Mjesnog odbora Dubec. Ukoliko je Vijeće Mjesnog odbora Trnovčica, suglasno s navedenom donacijom, potrebno je donijeti zaključak kojim se naše Vijeće odriče svoga asfalterskog programa za 2024. godine u korist navedenog asfaltiranja na području Mjesnog odbora Dubec. Od strane Gradske četvrti Gornja Dubrava, jamči se kako će se tijekom 2025. godine na području Vijeća Mjesnog odbora Trnovčica asfaltirati jedna od tri ulice, a to su: Trutina, Tomaševa ili Florićeva.
Nakon provedene rasprave u kojoj sudjeluju svi vijećnici Mjesnog odbora Trnovčica,  zaključeno je da se pristane na ovakav prijedlog Gradske četvrti Gornja Dubrava, uz nadu i očekivanje da će se ispuniti jamčenje kako će se u idućoj 2025. godini asfaltirati jedna od prethodno navedene tri ulice na području Mjesnog odbora Trnovčica te slijedom navedenoga Vijeće Mjesnog odbora Trnovčica jednoglasno  (7 „za“) donosi


ZAKLJUČAK

I/ Mijenja se Zaključak o prijedlogu radova na održavanju nerazvrstanih cesta Mjesnog odbora Trnovčica u 2024., donesen na 31. sjednici Vijeća dana 18. prosinca 2023., na način da se u sklopu istoga predlaže izvođenje slijedećih radova:
· asfaltiranje Bezimene ulice (Mjesni odbor Dubec)
II/ Ovaj zaključak dostavlja se Vijeću Gradske četvrti Gornja Dubrava na daljnje postupanje.  

Ad. 2. Prijedlog za postavljanje uzdignute plohe u zoni križanja Ulice Ivana Zovka s Prominskom ulicom

	Predsjednik uvodno obrazlaže temu i izvješćuje Vijeće Mjesnog odbora Trnovčica kako postoji inicijativa stanovnika Ulice Ivana Zovka, koju predstavlja gospodin Marijo Kolak, da se u zoni križanja Ulice Ivana Zovka s Prominskom ulicom, bočno, odnosno južno od objekta u Ulici Ivana Zovka, obilježenog s kućnim brojem 7 (skica prijedloga se nalazi u privitku ovoga zapisnika i njegov je sastavni dio), izgradi uzdignuta ploha za usporavanja prometa u zoni križanja ulica Ivana Zovka i Prominske, obzirom da na navedenoj lokaciji postoji potreba za smanjivanjem brzine kretanja vozila kako bi se zaštitili životi i zdravlje sudionika u prometu, a poglavito pješaka s posebnim naglaskom na djecu i starije sugrađane. U raspravi sudjeluju svi članovi Vijeća i nakon provedene rasprave Vijeće Mjesnog odbora Trnovčica jednoglasno (7 „za“) donosi

ZAKLJUČAK

	Predlaže se postavljanje uzdignute plohe za smirivanje prometa u zoni križanja Ulice Ivana Zovka s Prominskom ulicom, na lokaciji bočno, odnosno južno od kbr. 7 u Ulici Ivana Zovka.
	Gore navedeno predlaže se radi sigurnosti svih sudionika u prometu, osobito djece i starijih osoba.

	Skica prijedloga lokacije uzdignute plohe se nalazi u privitku ovoga zapisnika i njegov je sastavni dio.


Ad. 3. Pitanja, prijedlozi i obavijesti

Vijeće Mjesnog odbora Trnovčica požuruje postupanje po već ranije donesenom zaključku istoga Vijeća kojim se traži postavljanje novih ploča s nazivima ulica na području cijelog Mjesnog odbora Trnovčica.
Vijeće Mjesnog odbora Trnovčica traži redoviti odvoz otpada (plastika, papir i komunalni otpad), posebice na lokaciji kod križanja Ulice Ivana Zovka i Ulice Josipa Stadlera te pojačanu košnju trave na području cijeloga Mjesnog odbora Trnovčica.
Vijeće Mjesnog odbora Trnovčica ponovno poziva na postavljanje ploče za zabranu ulaska s „kućnim ljubimcima“ u prostor oko Osnovne škole Antuna Branka Šimića u Trnovčici.
Vijeće Mjesnog odbora Trnovčica traži stručnu pomoć od nadležnih tijela Grada Zagreba oko rješavanja problema ulaska vozila na pješačku stazu kraj Osnovne škole Antuna Branka Šimića s obzirom da se navedenim prometom vozila na navedenoj lokaciji ugrožava sigurnost školske djece i ostalih pješaka.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,55 sati.

KLASA:024-08/24-003/895 
URBROJ: 251-13-11-5/009-24-2
Zagreb, 29. travnja 2024.
Zapisničar: Ante Maretić
Zapisnik administrativno i tehnički obradila: Sandra Šukunda, stručni referent

